CELEX: 62016TB0011
Language: el
Date: 2017-06-07 00:00:00
Title: Υπόθεση T-11/16: Διάταξη του Γενικού Δικαστηρίου της 7ης Ιουνίου 2017 — De Masi κατά Επιτροπής [Προσφυγή ακυρώσεως — Πρόσβαση στα έγγραφα — Κανονισμός (ΕΚ) 1049/2001 — Έλλειψη επιβεβαιωτικής αποφάσεως — Αίτηση προσβάσεως στο πλαίσιο της διοργανικής συνεργασίας δυνάμει του άρθρου 230 ΣΛΕΕ — Έγγραφα σχετικά με τις εργασίες της ομάδας «Κώδικας δεοντολογίας (φορολογία των επιχειρήσεων)» συσταθείσας από το Συμβούλιο — Πράξη μη υποκείμενη σε προσφυγή — Προδήλως απαράδεκτο]

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/15
            
         Διάταξη του Γενικού Δικαστηρίου της 7ης Ιουνίου 2017 — De Masi κατά Επιτροπής
   (Υπόθεση T-11/16) (1)
   
   ([Προσφυγή ακυρώσεως - Πρόσβαση στα έγγραφα - Κανονισμός (ΕΚ) 1049/2001 - Έλλειψη επιβεβαιωτικής αποφάσεως - Αίτηση προσβάσεως στο πλαίσιο της διοργανικής συνεργασίας δυνάμει του άρθρου 230 ΣΛΕΕ - Έγγραφα σχετικά με τις εργασίες της ομάδας «Κώδικας δεοντολογίας (φορολογία των επιχειρήσεων)» συσταθείσας από το Συμβούλιο - Πράξη μη υποκείμενη σε προσφυγή - Προδήλως απαράδεκτο])
   (2017/C 269/21)
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Fabio De Masi (Βρυξέλλες, Βέλγιο) (εκπρόσωπος: A. Fischer-Lescano, καθηγητής)
   
      Καθής: Ευρωπαϊκή Επιτροπή (εκπρόσωποι: F. Erlbacher, J. Baquero Cruz και A. Buchet)
   
      Αντικείμενο
   
   Προσφυγή στηριζόμενη στο άρθρο 263 ΣΛΕΕ με αίτημα την ακύρωση, αφενός, της αποφάσεως την οποία φέρεται ότι περιείχε το έγγραφο της Επιτροπής της 9ης Δεκεμβρίου 2015 το οποίο απάντησε σε αίτηση προσβάσεως στα έγγραφα της ομάδας «Κώδικας δεοντολογίας (Φορολογία των επιχειρήσεων)», την οποία υπέβαλε ο προσφεύγων βάσει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145,σ. 43), και, αφετέρου, της αποφάσεως την οποία φέρεται ότι περιείχε το έγγραφο της Επιτροπής της 9ης Νοεμβρίου 2015 το οποίο απάντησε σε αίτηση προσβάσεως στα ίδια έγγραφα την οποία υπέβαλε ο πρόεδρος της ειδικής επιτροπής του Ευρωπαϊκού Κοινοβουλίου σχετικά με τις φορολογικές αποφάσεις τύπου «tax ruling» και άλλα μέτρα παρόμοιου χαρακτήρα ή αποτελέσματος.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως προδήλως απαράδεκτη.
            
         
               2)
            
            
               Ο Fabio De Massi φέρει τα δικαστικά έξοδά του.
            
         
      (1)  EE C 78 της 29.2.2016.